CELEX: 31991R0093
Language: el
Date: 1991-01-15 00:00:00
Title: Κανονισμός (ΕΟΚ) αριθ. 93/91 της Επιτροπής της 15ης Ιανουαρίου 1991 για την τροποποίηση του κανονισμού (ΕΟΚ) αριθ. 1730/87 για τον καθορισμό των ποιοτικών προδιαγραφών για τα επιτραπέζια σταφύλια όσον αφορά τον κατάλογο των ποικιλιών

Avis juridique important

|

31991R0093

Κανονισμός (ΕΟΚ) αριθ. 93/91 της Επιτροπής της 15ης Ιανουαρίου 1991 για την τροποποίηση του κανονισμού (ΕΟΚ) αριθ. 1730/87 για τον καθορισμό των ποιοτικών προδιαγραφών για τα επιτραπέζια σταφύλια όσον αφορά τον κατάλογο των ποικιλιών  

Επίσημη Εφημερίδα αριθ. L 011 της 16/01/1991 σ. 0013 - 0013 Φινλανδική ειδική έκδοση: Κεφάλαιο 3 τόμος 36 σ. 0090  Σουηδική ειδική έκδοση: Κεφάλαιο 3 τόμος 36 σ. 0090 

ΚΑΝΟΝΙΣΜΟΣ ( ΕΟΚ ) αριθ . 93/91 ΤΗΣ ΕΠΙΤΡΟΠΗΣ  της 15ης Ιανουαρίου 1991  για την τροποποίηση του κανονισμού ( ΕΟΚ ) αριθ . 1730/87 για τον καθορισμό των ποιοτικών προδιαγραφών για τα επιτραπέζια σταφύλια όσον αφορά τον κατάλογο των ποικιλιών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577 /90 ( 2 ), και ιδίως το άρθρο 2 παράγραφος 2,  Εκτιμώντας :  ότι στο παράρτημα του κανονισμού ( ΕΟΚ ) αριθ . 1730/87 της Επιτροπής ( 3 ) έχουν καθορισθεί οι ποιοτικές προδιαγραφές για τα επιτραπέζια σταφύλια - ότι στο παράρτημα των προδιαγραφών αυτών καθορίζεται ο κατάλογος των ποικιλιών οι οποίες μπορούν να διατεθούν  στο εμπόριο στην Κοινότητα - ότι στον κατάλογο αυτό δεν περιλαμβάνονται οι ποικιλίες Superior Seedless, η οποία εισάγεται και παράγεται στην Κοινότητα, και Flame Seedless ( συνώνυμη Red Flame ), η οποία εισάγεται στην Κοινότητα και συνεπώς πρέπει να  διορθωθεί ο κατάλογος που εμφαίνεται στο παράρτημα του εν λόγω κανονισμού -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :     Άρθρο 1   Το σημείο :  "2 . Σταφύλια που έχουν παραχθεί στο ύπαιθρο" του καταλόγου των ποικιλιών του παραρτήματος του κανονισμού ( ΕΟΚ ) αριθ . 1730/87 τροποποιείται ως εξής :  - στο στοιχείο α ) ποικιλίες μεγαλόρωγες, η ένδειξη "*Superior Seedless" προστίθεται μετά από την ένδειξη "Schiava grossa",  - στο στοιχείο β ) ποικιλίες μικρόρωγες, η ένδειξη "Flame Seedles ( Red Flame )" προστίθεται μετά από την ένδειξη "Delizia di Vaprio ".   Άρθρο 2   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .    Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 15 Ιανουαρίου 1991 .  Για την Επιτροπή   Ray MAC SHARRY   Μέλος της Επιτροπής   ( 1 ) ΕΕ αριθ . L 118 της 20 . 5 . 1972, σ . 1 . ( 2 )  ΕΕ αριθ . L 353 της 17 . 12 . 1990, σ . 23 . ( 3 )  ΕΕ αριθ . L 163 της 23 . 6 . 1987, σ . 25 .